galenus.de-anatomicis-administrationibus-libri-ix 9.5
Ἐκδέχεται δ’ αὐτοῦ τὴν κατάπτωσιν ἀτρέμα περιφερῆ σώματα , περιγραφὰς μὲν ἰδίας πως ἔχοντα , μόρια δὲ ὄντα τοῦ παντὸς ἐγκεφάλου , καὶ τὴν αὐτὴν οὐσίαν ἔχοντα αὐτῷ . καὶ καλοῦσιν ἀπὸ τοῦ σχήματος αὐτὰ τινὲς μὲν γλουτὰ , τινὲς δὲ διδύμια , ὅτι καὶ τοὺς ὄρχεις ὀνομάζουσι διδύμους , ὡς σεμνότερον ὂν οὕτως καλεῖν . ὁ δὲ εἰρημένος πόρος , ὃς ἐκ τῆς μέσης κοιλίας εἰς τὴν ὀπίσω διήκει , μεταξὺ τῶν γλουτῶν τούτων ἐστὶ σκεπόμενος ἰδίῳ χιτῶνι , τοιαύτην ἔχοντι οὐσίαν , οἵα περ ἡ συνάπτουσα πάντα τὰ κατὰ τὸν ἐγκέφαλον ἀγγεῖα μήνιγξ . διὸ προσέχων τὸν νοῦν ἐπιχείρει γυμνοῦν τῶν ἐπικειμένων αὐτὸν , εἰδὼς διασπασθησόμενον , εἰ ἀμελήσεις . ἐπίκειται αὐτῷ τι μόριον ἐγκεφάλου , περιγραφὴν ἔχον ἐν σχήματι παραπλησίως τῷ κατὰ τὰ ξύλα γεννωμένῳ σκώληκι . ἐντεῦθεν καὶ τοὔνομα , καλεσάντων τῶν ἀνατομικῶν ἐπίφυσιν σκωληκοειδῆ τοῦτο τὸ σκέπον ἅπαντα τὸν πόρον σῶμα . καὶ διττόν γε τὸ πέρας αὐτοῦ θεάσῃ , τὸ μὲν ἕτερον ἐν τοῖς πρόσω μέρεσιν ἐφεξῆς , ὡς εἴρηται , τῷ κωναρίῳ ἐκτεταμένον , ἕτερον δὲ ὀπίσω , μηδέπω φαινόμενον · ἐπίκειται γὰρ αὐτῷ τὸ ὑψηλὸν μέρος ἅπαν τῆς κατὰ τὸν ὀπίσθιον ἐγκέφαλον οὐσίας , ἧς τοῦ πέρατος λαβόμενος , ὃ τέτακται πλησίον τῆς ἀρχῆς τοῦ νωτιαίου μυελοῦ , πειρῶ πρὸς τὸ πρόσω φέρειν , ὥσπερ ἀνακυλινδῶν , ἄχρις ἂν ἴδῃς ἕτερον σῶμα τοιοῦτον , οἷον σκώληξ ἐστί . καὶ τοίνυν , ὅταν εὕρῃς τοῦτο , περιαίρει κατὰ βραχὺ τὰ πλείω τῶν ἐπικειμένων σωμάτων , ὥστε μόνα λείπεσθαι τὰ κατὰ του πόρου , διττὸν ἔχοντα πέρας ἑκατέρωθεν , τοῖς εἰρημένοις σκώληξι τὸ σχῆμα παραπλήσιον . ὄψει δὲ ἐν τῷδε καὶ τὰ συνδοῦντα σώματα λεπτὰ τὴν προσθίαν ἐπίφυσιν σκωληκοειδῆ πρὸς τὰ παρακείμενα τοῖς γλουτοῖς ἑκατέρωθεν ἐγκεφάλου μόρια · τένοντας δὲ αὐτὰ καλοῦσιν ἔνιοι τῶν ἀνατομικῶν . ἐν τούτῳ δὲ καθεστώσης ἤδη σοι τῆς ἀνατομῆς , ἑκάτερον πέρας τῶν σκωληκοειδῶν ἀποφύσεων μεταχειριζόμενος ἐν μέρει , ποτὲ μὲν εἰς τὸ πρόσω τὸ σύμπαν σῶμα κίνει , ποτὲ δ’ εἰς τοὐπίσω · λέγω δὲ πᾶν , ὃ μικρὸν ἔμπροσθεν ἔφην ἐπικεῖσθαι τῷ πόρῳ , πέρας ἔχον ἑκατέρωσε σκωληκοειδές . εἶτα πρόσεχε τὸν νοῦν , ὅπως ἀνακλωμένου μὲν αὐτοῦ πρόσω γυμνοῦσθαι συμβαίνει τὴν ὀπίσω κοιλίαν τὴν τετάρτην , ἔμπαλιν δὲ κινουμένου κατακαλύπτεσθαι μὲν αὐτῆς τὸ πλεῖστον μέρος , ἐκεῖνο δὲ φαίνεσθαι μόνον , ὅπερ Ἡρόφιλος εἴκαζεν ἀναγλυφῇ καλάμου , ᾧ διαγράφομεν . ὄντως γάρ ἐστι τοιοῦτον ἐν μὲν τῷ μέσῳ , κοιλότητά τινα κεκτημένον οἷον τομήν · ἑκατέρωθεν δ’ αὐτῆς τοσοῦτον εἰς ὕψος ἀνατεινόμενον ἑκάτερον τῶν πλαγίων μερῶν , ὅσον ἐν τοῖς καλάμοις ἀπὸ τῆς μέσης ὑψοῦται γραμμῆς . καὶ μάλιστά γε κατὰ τὴν Ἀλεξάνδρειαν οὕτω γλύφουσι τοὺς καλάμους , οἷς γράφομεν , ἔνθα διατρίβοντα τὸν Ἡρόφιλον , ἡνίκ’ ἀνέτεμνεν , εἰκὸς δήπου , τῇ τῆς εἰκόνος ὁμοιότητι προσαχθέντα , τοὔνομα θέσθαι .
Lemmas: ἐκδέχομαι δέ αὐτός ὁ κατάπτωσις ἀτρέμας περιφερής σῶμα , περιγραφή μέν ἴδιος πως ἔχω , μόριον δέ εἰμί ὁ πᾶς ἐγκέφαλος , καί ὁ αὐτός οὐσία ἔχω αὐτός . καί καλέω ἀπό ὁ σχῆμα αὐτός τις μέν γλουτός , τις δέ διδύμια , ὅτι καί ὁ ὄρχις ὀνομάζω δίδυμος , ὡς σεμνός εἰμί οὕτως καλέω . ὁ δέ λέγω πόρος , ὅς ἐκ ὁ μέσος κοιλία εἰς ὁ ὀπίσω διήκω , μεταξύ ὁ γλουτός οὗτος εἰμί σκέπω ἴδιος χιτών , τοιοῦτος ἔχω οὐσία , οἷος περ ὁ συνάπτω πᾶς ὁ κατά ὁ ἐγκέφαλος ἀγγεῖον μῆνιγξ . διό προσέχω ὁ νόος ἐπιχειρέω γυμνόω ὁ ἐπίκειμαι αὐτός , οἶδα διασπάω , εἰ ἀμελέω . ἐπίκειμαι αὐτός τις μόριον ἐγκέφαλος , περιγραφή ἔχω ἐν σχῆμα παραπλήσιος ὁ κατά ὁ ξύλον γεννάω σκώληξ . ἐντεῦθεν καί ὄνομα , καλέω ὁ ἀνατομικός ἐπίφυσις σκωληκοειδής οὗτος ὁ σκέπω ἅπας ὁ πόρος σῶμα . καί δισσός γε ὁ πέρας αὐτός θεάομαι , ὁ μέν ἕτερος ἐν ὁ πρόσω μέρος ἐφεξῆς , ὡς λέγω , ὁ κωνάριον ἐκτείνω , ἕτερος δέ ὀπίσω , μηδέπω φαίνω · ἐπίκειμαι γάρ αὐτός ὁ ὑψηλός μέρος ἅπας ὁ κατά ὁ ὀπίσθιος ἐγκέφαλος οὐσία , ὅς ὁ πέρας λαμβάνω , ὅς τάσσω πλησίον ὁ ἀρχή ὁ νωτιαῖος μυελός , πειράω πρός ὁ πρόσω φέρω , ὥσπερ ἀνακυλινδέω , ἄχρι ἄν ὁράω ἕτερος σῶμα τοιοῦτος , οἷος σκώληξ εἰμί . καί τοίνυν , ὅταν εὑρίσκω οὗτος , περιαίρω κατά βραχύς ὁ πολύς ὁ ἐπίκειμαι σῶμα , ὥστε μόνος λείπω ὁ κατά τις πόρος , δισσός ἔχω πέρας ἑκατέρωθεν , ὁ λέγω σκώληξ ὁ σχῆμα παραπλήσιος . ὁράω δέ ἐν ὅδε καί ὁ συνδέω σῶμα λεπτός ὁ πρόσθιος ἐπίφυσις σκωληκοειδής πρός ὁ παράκειμαι ὁ γλουτός ἑκατέρωθεν ἐγκέφαλος μόριον · τένων δέ αὐτός καλέω ἔνιοι ὁ ἀνατομικός . ἐν οὗτος δέ καθίστημι ἤδη σύ ὁ ἀνατομή , ἑκάτερος πέρας ὁ σκωληκοειδής ἀπόφυσις μεταχειρίζω ἐν μέρος , ποτέ μέν εἰς ὁ πρόσω ὁ σύμπας σῶμα κινέω , ποτέ δέ εἰς ὀπίσω · λέγω δέ πᾶς , ὅς μικρός ἔμπροσθεν φημί ἐπίκειμαι ὁ πόρος , πέρας ἔχω ἑκατέρωσε σκωληκοειδής . εἶτα προσέχω ὁ νόος , ὅπως ἀνακλάω μέν αὐτός πρόσω γυμνόω συμβαίνω ὁ ὀπίσω κοιλία ὁ τέταρτος , ἔμπαλιν δέ κινέω κατακαλύπτω μέν αὐτός ὁ πολύς μέρος , ἐκεῖνος δέ φαίνω μόνος , ὅς Ἡρόφιλος εἰκάζω ἀναγλυφή κάλαμος , ὅς διαγράφω . ὄντως γάρ εἰμί τοιοῦτος ἐν μέν ὁ μέσος , κοιλότης τις κτάομαι οἷος τομή · ἑκατέρωθεν δέ αὐτός τοσοῦτος εἰς ὕψος ἀνατείνω ἑκάτερος ὁ πλάγιον μέρος , ὅσος ἐν ὁ κάλαμος ἀπό ὁ μέσος ὑψόω γραμμή . καί μάλα γε κατά ὁ Ἀλεξάνδρεια οὕτως γλύφω ὁ κάλαμος , ὅς γράφω , ἔνθα διατρίβω ὁ Ἡρόφιλος , ἡνίκα ἀνατέμνω , ἔοικα δήπου , ὁ ὁ εἰκών ὁμοιότης προσάσσω , ὄνομα τίθημι .